ครูเอลล่า

ครูเอลล่า () เป็นภาพยนตร์แนวอาชญากรรมตลกอเมริกันใน ค.ศ. 2021 อิงจากตัวละครชื่อ ครูเอลล่า เดอ วิล (Cruella de Vil) ที่มีเค้าโครงมาจากนวนิยายเรื่อง ขบวนการหมาจุด (The Hundred and One Dalmatians) ของโดดี สมิธใน ค.ศ. 1956 และภาพยนตร์แอนิเมชันเรื่อง ทรามวัยกับไอ้ด่าง (One Hundred and One Dalmatians) ของวอลต์ดิสนีย์ใน ค.ศ. 1961 กำกับโดยเคร็ก กิลเลสพี เขียนบทโดยดานา ฟอกซ์ และโทนี แม็กนามารา จากเนื้อเรื่องของเอลีน บรอช แม็กเคนนา, เคลลี มาร์เซล และสตีฟ ซิสซิส เอมมา สโตน แสดงในบทบาทนำ ร่วมด้วยเอ็มมา ทอมสัน, โจเอล ฟราย, พอล วอลเตอร์ ฮาวเซอร์, เอมิลี บีแชม และ มาร์ก สตรอง แสดงในบทบาทสมทบ 

ภาพยนตร์ ครูเอลล่า จัดจำหน่ายโดยวอลต์ดิสนีย์สตูดิโอส์โมชันพิกเชอส์ โดยมีกำหนดการออกฉายในสหรัฐเมื่อวันที่ 28 พฤษภาคม ค.ศ. 2021

นักแสดง
 เอมมา สโตน แสดงเป็นเอสเทลลา "เอลลา" เดอ วิล: ผู้หญิงที่หมกมุ่นอยู่กับขนสัตว์โดยเฉพาะสุนัขพันธุ์แดลเมเชียนซึ่งนำไปสู่การเป็นอาชญากรที่มีชื่อเสียงอันฉาวโฉ่
 เอ็มมา ทอมสัน แสดงเป็นบารอเนส ฟอน เฮลแมน: ผู้นำแฟชันที่มีชื่อเสียงที่ว่าจ้างเอสเทลลา
 โจเอล ฟราย แสดงเป็นแจสเปอร์ แบรอน
 พอล วอลเตอร์ ฮาวเซอร์ แสดงเป็น ฮอเรซ แบรอน
 เอมิลี บีแชม แสดงเป็น อานีตา
 มาร์ก สตรอง แสดงเป็น บอริส
 เคอร์บี โฮเวลล์-บาติสต์ แสดงเป็นทาบิธา
 เจมี เดเมตรูอู แสดงเป็นเจอรัลด์

อ้างอิง

แหล่งข้อมูล 
 

ภาพยนตร์ที่ออกฉายในปี พ.ศ. 2564
ภาพยนตร์อเมริกัน
ภาพยนตร์ที่มีฉากในลอนดอน
ภาพยนตร์โดยวอลท์ดิสนีย์ พิคเจอร์ส
ภาพยนตร์ภาษาอังกฤษ